***Embargo jusqu'au 1er Juillet, 2016***

**Contact pour les Média :**Jonah Ratsimbazafy, Groupe d’étude et de recherche sur les primates (GERP)
(Anglais, Français et Malagasy)
Tel: (+261 20) 22 660 48 (Office) / 22 619 43 (Home)
jonah@gerp-mg.org

Fabiola Holiniaina Kjeldgaard, Pet Lemur Survey et Lemur Conservation Network
(Anglais, Français et Malagasy)
Holiniaina.fabiola@gmail.com

**Ny fikambananan'ny mpiaro gidro mandray ny fanokafana ny hetsika fanentanana voalohany momban'ny fivarotana gidro tsy ara-dalàna eto Madagasikara.**

Ny faha 12 jolay 2016 dia hifampitoana ireo mpikaroka momban'ny gidro maneran-tany ao amin'ny masoivoho amerikanina ao Antananarivo mba hanokatra amin'ny fomba ofisialy ny fanentanana nasionaly voalohany momban'ny fivarotana gidro tsy ara-dalàna ompiana eto Madagasikara. Ny fanentenana izay mitondra ny lohateny hoe "Harenan'i Madagasikara : avelao ny gidro ho ao anaty ala" dia karakarain'ny Lemur Love (www.lemurlove.org) sy Pet Lemur Survey (fikambanana mpikaroka). Hasaina manokana ary handray fitenenana amin'io fotoan-dehibe io i Dr Jonah Ratsimbazafy, mpikaroka malagasy momban'ny gidro tena fantan-daza tokoa no sady mpanolo-tsaina ao amin'ny Pet Lemur Survey (www.petlemur.com).

Hatramin'izay dia tsy nisy ny ezaka fanentanana nasionaly mikasika ny fananana gidro tsy ara-dalàna, izay biby mampinono tena ahiana indrindra ny maha lany tamingana azy. Tamin'ny taona 2010, nambara fa ny fanananana gidro amin'ny fomba tsy ara-dalàna dia tsy atahorana ho maha lany tamingana azy. Fantatra anefa fa biby tsy fahita raha tsy eto amintsika irery ihany izy ireo. Nefa mahatratra 28 000 no gidro fantatra fa ompian'ny olona, araka ny fikarohana izay natao tamin'ny taona 2010 ka hatramin'ny tapa-taona 2013. Sakana ho an'ny ezaka atao amin'ny fiarovana ny filazana fa tsy maha-lany tamingana ny gidro ny fiompiana azy, ary izany dia ampian'ny tsy fisian'ny famatsiana ara-bola ireo ezaka atao amin'ny fiarovana ny zava-boahary sy amin'ireo fanentanana maro samihafa.

Ahafahantsika hahazo bebe kokoa mikasika ny fiompiana gidro amin'ny fomba tsy ara-dalàna io asa fanentanana io, amin'ny alalàn'ny ezaka fanentanana nasionaly izay atao amin'ny renivohitra roa ambin'ny folo eto Madagasikara. Mandritra io fotoana io, dia ho angonina ireo antontan-kevitra vaovao mikasika ireo karazana gidro ompian'ny olona sy ireo toerana tena maro olona miompy azy manerana ny nosy. Io ihany koa no fotoana angalana tarehy marika azo alaina maimaim-poana ao amin'ny tranonkala Pet Lemur Survey.

"Namana ny gidro fa tsy biby fiompy na sakafo" hoy i Dr. Jonah Ratsimbazafy, izay Sekretera Jeneraly ny fiombanan'ireo mpikaroka momban'ny gidro eto Madagasikara na ny Groupe d'Etude et de Recherche sur les Primates de Madagascar (GERP), izy ihany koa dia filoha lefitra ny IUCN/SSC Primate Specialist Group sampana Madagasikara. Mba hanaparitahana io hafatra io, ny tanjon'ny fanentanana nasionaly atao : "Harenan'i Madagasikara : avelao ny gidro ho ao anaty ala", dia ny mba hahatratrarana olona miisa arivo ho voentana ao amin'ny roa ambin'ny folo renivohitra manerana ny nosy ary ny irina dia ny hanakanana ireo voka-dratsin'ny fivarotana tsy ara-dalàna ny gidro.

Ireo mpiara-miasa dia misy an'ny GERP, ny oniversite an'i Toliara, ny fikambanana Filana, ny WWF Madagascar, ny Association FILANA (Sainte Luce Reserve), ny Association Mitsinjo, ny Lemur Rescue Center ao amin'ny ONG Reniala ary ireo mpikaroka avy amin'ny Oniversite an'i Utah sy Conservation International.

Ny tanjon'ny mpikaroka dia ny ahahafahana mahafantatra ny zava-misy momban'ny ny gidro miisa 1000 atao biby fiompy. Tokony hiasa miaraka isika mba hahafantaran'ny olona fa ny fiompian'ny gidro ao an-trano dia anisan'ny maha lany tamingana azy" Hoy i Dr Seheno Andriantsaralaza avy amin'ny Lemur Rescue Center (ONG Reniala), izany dia midika fa mila fiaraha-mientana nasionaly sy fiaraha-mientana iraisam-pirenena avy amin'ny fikambanana tsy miankina io hetsika fanentanana io.

Migandona amin'ny fotoana tena ilaina tokoa io fanentanana io, indrindra fa taorian'ny horonan-tsary iray mitondra ny lohateny hoe " ilay gidro mafatifaty mila safosafo mandrakariva", horonan-tsary tamin'ny volana Aprily 2016 lasa teo, izay nojeren'ny olona miisa 100 tapitrisa. Io horonan-tsary dia nalaina tao amin'ny atsimo andrefan'i Madagasikara ary maneho zaza roa ao amin'ny ny tanàna iray miara milalao amin'ny gidro iray atao "Sefo". Ita ao amin'io horonan-tsary io fa tsara fanahy amin'i Sefo ireto ankizy, ary ilay gidro dia mila tambitamby hatrany".

"Io horonan-tsary ahitana an'i Sefo io dia toa maneho hoe salama ary tena faly i Sefo. Saingy, io fihetsika ataon'i Sefo io dia fihetsika tsy tokony ananan'ny gidro, toetra tsy voa-janahary ary matetika dia fihetsika ataon'ny gidro ompiana. Ny gidro izay mihaina ao anaty ala dia tsy manana an'io fihetsika io velively" hoy i Dr Seheno Andriantsaralaza avy amin'ny Lemur Rescue Center (ONG Reniala). Ny gidro dia biby tokony hiara hiaina amin'ny namany ao anaty ala. Nefa, tsy azon'ireo olona izay mijery io horonan-tsary io izany zava-misy izany. Izay no antony maha-zava-dehibe ny fiaraha-mientana avy amin'ny ONG mba hanazavana amin'ny sarabambem-bahoaka izany toe-javatra izany".

Ny asa fanentanana toy izao, ampian'ny ezaka atao rehetra, dia manampy betsaka ny fikambanana mpikaroka hahalala bebe kokoa mikasika io toe-java-misy io. "Ny fampianarana sy ny fanentanana no antoka hahafahan'ny mponina mandray andraikitra ary antoka iray hampahomby bebe kokoa ny ezaka atao mikasika ny fiarovana ny gidro" hoy i Fabiola Holiniaina Kjeldgaard, mpanolo-tsaina iray amin'ny Pet Lemur Survey. Izany no antony iray mahatonga ny Pet Lemur Survey hanomboka hamela ny olona tsirairay haka ny tahirin-kevitra rehetra amin'ny teny Anglisy, Frantsay ary Malagasy momban'ny fivarotana gidro ompiana. Asa iray izy atao ihany koa mandritra io hetsika fanentanana io ny famokarana tranonkala iray ahafahan'ny tsirairay mijery ny toerana rehetra misy ny fivarotana tsy ara-dalàna gidro ompiana amin'ny alalan'ny fijerena sarin-tany amin'ny fampiharana iray "smart phone"ohatra. Ao anatin'io fampiharana io no ahafahan'ny olona mitatitra ireo gidro ompiana izay itany ka tsy mitonona anarana izy mandritra izany.

Ny asa fanentanana dia famatsiam-bola amin'ny ampahiny avy amin'ny National Geographic Conservation Trust sy Margot Marsh Biodiversity Foundation’s Primate Action Fund.

####